
PARLAMENTUL REPUBLICII MOLDOVA
LEGE
 cu privire la modificarea şi completarea Legii insolvabilităţii

nr. 632-XV din 14 noiembrie 2001

Parlamentul adoptă prezenta lege organică.

           Articolul  I. - Legea insolvabilităţii nr.632-XV din 14 noiembrie 2001       (Monitorul Oficial al Republicii Moldova, 2001, nr. 139-140, art.1082), cu modificările şi completările ulterioare, se modifică şi se completează după cum urmează:

            1. În tot textul legii, cuvîntul  „departamentului” se substituie prin  sintagma „alte autorităţi administrative centrale”, iar sintagma „Ministerul Economiei” - prin sintagma „Ministerul Economiei şi Comerţului”, la cazul respectiv.
2. La articolul 1: 

alineatul (1) va avea următorul cuprins:

„(1) Scopul prezentei legi este stabilirea unui cadru juridic pentru satisfacerea creanţelor creditorilor din contul patrimoniului debitorului prin aplicarea faţă de acesta a procedurii planului sau prin lichidarea patrimoniului şi distribuirea produsului obţinut.”;

din alineatul (2), litera a) se exclude, iar litera b) devine alimenat unic, cu următorul cuprins:

„(2) Prezenta lege este aplicabilă întreprinderilor, indiferent de tipul lor de proprietate şi forma juridică de organizare, întreprinzătorilor individuali, inclusiv titularilor de patentă de întreprinzător, băncilor şi altor instituţii financiare, societăţilor de asigurări, fondurilor de investiţii, companiilor fiduciare, societăţilor nercomerciale, în proces de insolvabilitate, înregistrate în Republica Moldova în modul stabilit”. 
3. La articolul 2: 
noţiunile „obligaţii de plată curente” şi „moratoriu” vor avea următorul cuprins:

          “obligaţii de plată curente - impozite, taxe şi alte obligaţii de plată, credite şi dobînzi aferente, majorări de întîrziere (penalităţi), calculate din momentul iniţierii procesului de insolvabilitate”;

          „moratoriu - amînarea pe un anumit termen a îndeplinirii obligaţiunilor pecuniare ale debitorilor”;
           din textul articolului se exclud următoarele noţiuni: “proces de restructurare”, “restructurare a datoriilor întreprinderii”, “procedura de izolare”, ”postizolare”, “eşalonare a datoriilor”, “ reeşalonare a datoriilor”, “Consiliul creditorilor”, “ acord-memorandum”.

        4. Articolul 3 va avea următorul cuprins:

„Articolul 3. Modalitatea de depăşire a insolvabilităţii întreprinderilor


Insolvabilitatea întreprinderii se depăşeşte prin proces judiciar, care este un proces de insolvabilitate ce se aplică întreprinderilor şi subiecţilor insolvabilităţii şi se intentează de instanţa de judecată.”.

         5. Articolele 4-16 se exclud.

         6. La articolul 26, alineatul (5) se exclude. 

7. La articolul 31 alineatul (2), după cuvîntul „despre”, se introduce textul      “înaintarea spre executare a titlului executoriu sau altui document echivalent de către executorul judecătoresc sau de către creditor, sau de către organele abilitate în cazurile expres prevăzute de Codul fiscal.”, iar cuvintele „pretenţiile creditorului” se exclud.
8. La articolul 32,  alineatul (2)  se complează o nouă literă, c), cu următorul cuprins:

“c) copia hotărîrii definitive a instanţei de judecată sau de arbitraj (judecata arbitrală), decizia organului  abilitat prin lege să emită astfel de hotărîri şi care, la acel moment, este executorie, cu prezentarea obligatorie de către creditor a probelor ce confirmă transmiterea spre executare a titlului executoriu sau a altui document echivalent cu el în condiţiile prevăzute expres de Codul de executare.”

        
9. La articolul 66, alineatul (1) se completează cu o nouă literă, e), cu următorul cuprins:
„e) decide în privinţa termenelor şi formei vînzării bunurilor debitorului, precum şi a preţului iniţial de vînzare a acestor bunuri”; 
    
litera e) devine litera f).
10. La articolul 73:

      
alineatul (1) va avea următorul cuprins:

 
“(1) În calitate de administrator al insolvabilităţii sau de administrator provizoriu se desemnează o persoană înregistrată în calitate de întreprinzător individual, căruia i s-a acordat licenţă conform legii şi este independent faţă de creditori şi debitor.”;
   
se introduce un alineat nou, (2), cu următorul cuprins:

“(2) Pentru a primi licenţă  pentru activitatea de administrator al insolvabilităţii, persoana trebuie să corespundă următoarelor criterii:

a) să fie cetăţean al Republicii Moldova, cu domiciliu permanent pe teritoriul ei;

b) să aibă studii superioare în unul din următoarele domenii: administrativ, juridic, economico-financiar sau tehnic;
c) să aibă experienţă , de cel puţin 5 ani, de activitate în muncă  în unul din următoarele domenii: administrativ, juridic, economico-financiar sau tehnic;
d) să dispună de certificat de instruire profesională pentru administrator al insolvabilităţii;
e) să nu aibă antecedente penale”;
alineatele (2) – (6) devin, respectiv, alineatele (3)-(7);
alineatul (7) se completează cu următoarea propoziţiei “Restricţia expusă se referă doar la numărul de întreprinderi  unde administratorul desemnat aplică planul ce prevede redresarea (restabilirea solvabilităţii) şi continuarea activităţii debitorului.”;
se introduce un  alineat nou, (8), cu următorul cuprins:

  
“(8) Administratorul, cu excepţia celor prevăzuţi la alin.(7) al prezentului articol, poate fi desemnat la  maximum patru întreprinderi, la care se va aplica planul ce prevede lichidarea patrimoniului întreprinderii sau transmiterea întreprinderii ori a unei părţi din ea către un alt titular”.
      
11. La articolul  79, alineatul (6) va avea următorul cuprins:

„(6) Remunerarea şi cheltuielile specialiştilor şi experţilor, neprevăzuţi de lista statelor de personal ale debitorului, angajaţi de administrator fără acordul comitetului creditorilor, sînt achitate din contul remuneraţiei administratorului”.
     
12. La articolul 124 alineatul (2), după prima propoziţie se introduce o nouă  propoziţie, cu următorul cuprins: “Anunţul de vînzare la licitaţie sau concurs se publică în mod obligatoriu în Monitorul Oficial al Republicii Moldova şi, după caz, în ziarele  locale din zonele unde debitorul îşi are sediul sau sînt concentrate sediile celor mai mulţi creditori, în conformitate cu prevederile articolului 19 al prezentei legi”. În continuare după text.
     
13. La articolul 206 alineatul (1), cifra „45” se substituie prin cifra „35”.
    
Articolul II.  - (1) Prezenta lege intră în vigoare la data publicării, cu excepţia punctelor 2-6 ale articolului I din prezenta lege, care vor intra în vigoare cu începere de la 31 decembrie 2006.

(2) Consiliul Creditorilor, în termen de 3 luni de la data intrării în vigoare a prezentei legi, va transmite Inspectoratului Fiscal Principal de Stat dosarele agenţilor economici care activează în condiţii de restructurare a datoriilor, conform acordurilor-memorandum încheiate.

  
(3)  Inspectoratul Fiscal Principal de Stat:
va primi dosarele întreprinderilor care activează în condiţii de restructurare a datoriilor, conform acordurilor-memorandum;

va asigura monitorizarea dispoziţiilor stabilite în acordurile-memorandum,  încheiate de Consiliul Creditorilor pînă la expirarea termenelor de valabilitate, stabilite de acordurile-memorandum respective;
va fi în drept să rezilieze acordurile-memorandum încheiate, ca urmare a neonorării de către agenţii economici a obligaţiunilor asumate, inclusiv a celor curente.

(4) Guvernul, în termen de 3 luni, va aduce actele sale normative în corespundere cu prezenta lege.


Preşedintele Parlamentului
